LidanRubinov/Halacha-QA huggingface dataset:
שאלה: דעות שונות של רבנים: יש היום כ"כ הרבה רבנים וכל אחד אומר דעות שונות על אותו הדבר, אז איך אני בתור נערה בת 17 יכולה לדעת לפי מי אני צריכה ללכת ומי מהם צודק? ואיך זה הגיוני שיש כזה הרבה דעות ופסקים שונים על דבר אחד?
תשובה: לשואלת היקרה נתחיל בכך ששאלתך כל כך חשובה בעיני אז לך. נתחיל בנקודה שהעלית- איך יש מחלוקת? ואני אוסיף ואשאל-מה תפקידה של המחלוקת? אם נסתכל על העולם נראה שהעולם הוא רב ממדי. נסתכל לדוגמא על דלת אם אני בתוך החדר אני מסתכל על הדלת ואכן אני רואה את הדלת. תשאלי אותי איך היא נראית-אתאר לך אותה לפרטי פרטי פרטים. אך נניח שאת מחוץ לחדר וישאלו אותך איך נראית הדלת? יתכן ותדווחי על תיאור אחר. אם כך, מהי הדלת? גם שלך וגם שלי. האמת היא אחת-אבל היא מורכבת! העולם הוא מורכב הוא לא חד ממדי! וטוב שכך. חשבי שאפילו התורה מקדשת את מושג המחלוקת- מחלוקת שהיא לשם שמיים-סופה להתקיים! ישנם "שני כתובים המכחישים זה את זה"!! אם כך, איך נדע מה היא האמת? אם נהיה כנים, אנחנו בהחלט מצפים ליום בו יהיה סנהדרין וההלכה תתאחד וכל העם ינהג בצורה אחידה! לא כי אין אמת בין הדעות ההפוכות- אלא כאינטרס לאומי-שנהיה מאוחדים! (לכן ד"א הציטוט המפורש הוא "שני כתובים המכחישים זה את זה עד שיבוא הכתוב השלישי ויכריע ביניהם-יש שני מגמות סותרות, אבל בסופו של יום כשבאים לפסוק "הלכה מעשה" צריך לאחד) אך עד אז. אכן ישנן דעות שונות אבל חשוב לזכור- יש דרך לפסוק הלכה(כללי הפסיקה בשו"ע, מידות שהתורה נדרשת, הלכה ע"פ הרוב, תוקף מנהג, תוקף גזירה, שעת הדחק, אונס ועוד ועוד) ע"פ כלליים ההלכתיים קפדניים. חכמים חייבים תמיד להסתמך תמיד על מקור! אחרת- זה זו רפורמה. כמו כן חשוב מאוד לזכור- שעל העקרונות אין מחלוקת, השבתות שלנו לא כל כך שונות  אז אשכנזים מניחים עוד הפרדה על הפלטה ותימנים שמים מרק על הפלטה- בקרוב המכריע של הסוגיות ישנה הכרעה אוניברסלית. כעת, שאלת שאלה נוספת-איך אדע לפי מי ללכת? נתחיל בכך שישנה מחויבות ללכת אחר מנהג הבית (אלא אם החלטת באופן גורף ללכת אחרת). לכן באם את אשכנזית פסיקתך היא כשל רמ"א ספרדים באופן כללי כשו"ע ותימנים ככלל כרמב"ם. איך בוחרים רב? תלוי בנפש, תלוי למי תתחברי. אך עלינו להיות ישרים "רחמנא ליבא בעי- הקב"ה מעוניין בליבנו ולא באחד שמחפש להיות "נבל ברשות התורה" לכן האם את הולכת אחרי רב את הולכת אחריו, אחרי שיטת פסיקתו. נציין גם כי לעיתים זגזוג בין רבנים מעמיד אותנו לא פעם בסתירות-כי הלך פסיקתם שונה (לדוגמא הרב שלוש והרב עובדיה בחלק מהסוגיות-ממש הפכים!).לכן עלינו להיות ישרים. ונסיים בכך כי לכל נושא בחייך את יכולה ללכת לרב אחר לדוגמא- השקפה רב אחד, אמונה רב אחר הלכה וכן הלאה. אז נסכם ונאמר: 1. מחלוקת מייצגת אמת עמוקה-האמת היא אחת, אבל מורכבת. 2. אנחנו חותרים לאיחוד ההלכה כאינטרס לאומי. 3. גם לפסיקה יש כללים ברורים ואכן צריך להיות בעל ידע נרחב.(גם לא כל רב יכול לפסוק בכל נושא בנושאים לאומיים-"גדולי הדור" בעיקר פוסקים) 4. יש להיות ישרים בבחירת הרב אחריו נלך. אשרייך על שאלתך! כל הטוב חנן באם לא עניתי או לא דייקתי אשמח להרחיב hananb1081 gmail.com
שאלה: שיעורי תנ  ך של הרב: האם יש מאגר הקלטות מסודר של שיעורי הרב בתנ"ך? הייתי רוצה סדרה שלמה של שיעורים בספר מהתנ"ך עם יכולת להעביר אותם לדיסק און קי (כמו שיש ביוטיוב סדרה של שיעורים בירמיה).
תשובה: אני חושב שאין מאגר מסודר. לא חשבתי שמישהו יהיה מעוניין בכך. יש הרבה שיעורים באתר של הישיבה. אפשר שמשנה הבאה נקים מאגר מסודר.
שאלה: מזוזה: מה המקור לכך שצריך להשים מזוזה רק בצד אחד של הפתח ולא בשני הצדדים? והרי רשום מזוזת ביתך! (ידועים דברי רש"י, אך אין מקום שרשום מזזת.מזוזת)
תשובה: אכן רש"י מוקשה ודנו על כך הפרשנים שלו. אבל הספרי על אתר מביא שני נימוקים: על מזזות ביתך ובשעריך - שומע אני שתי מזוזות ביתך? תלמוד לומר: בשנייה, מזוזות ריבוי אחר רבוי למעט, דברי רבי ישמעאל. ורבי יצחק אומר: אינו צריך, הרי הוא אומר: ולקחו מן הדם ונתנו על שתי מזוזות ועל המשקוף (שמות י"ב), זה בנה אב בכל מקום שנאמר מזוזות הרי אין בכלל שתים, עד שיפרוט לך הכתוב שתי מזוזות.
שאלה: כשרות כלים חד  פ בחו  ל: נשאלתי מאדם היוצא לחו"ל מכיוון שיש בעיות רבות עם כלי אוכל במקומות שישהה בהם, האם יוכל לקנות כלים חד פעמיים שאין עליהם הכשר בחו"ל כדי להשתמש שם. אשמח לתשובת כבודכם במהרה נ.ב. הנ"ל ישהה באירופה ואח"כ בסין והאיזור, אך השאלה היא כללית ואולי נפק"מ גם לכלים כאלה בארץ ישר כח
תשובה: כלי פלסטיק ונייר וקלקר  מותר כלי אלומיניום (תבניות)  כדאי לשטוף היטב עם סבון לפני השימוש
שאלה: מירנה: אני עם התקן מירנה כ9 חודשים.הפסקתי לדממם אחרי 3 חודשים ומאז הייתי נקיה.לפני כחודש אני נתקפת בכאבי מחזור עזים בעיקר בצד ימין עם דימומים. בערך כל יומיים אני לא רואה לדבר סוף מה ניתן לעשות? אף רב לא התיר כי זה דימום עם הרגשה.ב מראש זוג מתוסכל.
תשובה: אני מציע לפנות למומחים ביותר בנושאים אלו - מכון פועה, יש להם צוות רבנים נפלא שתומך ועוזר מאוד.
שאלה: על ענווה ועוד שאלות: 1. מותר לשמוע הרצאה במקלחת? 2. מה אנשים שאין להם טלויזיה אינטרנט וכדומה וכן עדיין לא התחתנו או שאין להם ילדים קטנים (ודווקא באותו הזמן אים מעונינים בלצאת עם חברים או משפחה) עושים הזמנם הפנוי? 3. שמעתי פעם (או שלא הבנתי נכון) שאסור להגיד אני צדיקה (אפילו לעצמי אישית) או להגדיל את עצמי מבכינה שלהגי אני התחזקתי וכדומה.וצריך להגיד שאני חלשה, אני ממש אפילו עדיין לא נקראת דתייה, אני ממש קטנה וכדומה ז"א להוריד את עצמי מאוד! הייתי רק רוצה שתסירו לי בעיניין הזה כמה שיותר שאני יבין בבקשה מראש
תשובה: 1. חדר אמבטיה שבזמנינו, אסור לדבר שם שום דיבור של דברי קדושה. ומותר להרהר שם בדברי קדושה, ולכן מותר לשמוע שם תכנית רדיו של דברי תורה וכיוצא בזה. ופשוט שכל זה דוקא בחדר אמבטיה שאין שם בית הכסא (שירותים), שאם יש שם בית הכסא אסור אפילו להרהר שם בדברי תורה. מתוך תשובה של הרב עובדיה 2. צריך לחשוב מה נעים ומעניין: משוחחים עם חברים. לומדים או קוראים דברים יפים. יוצרים בבית או בחוגים: ריקמה - סריגה - ציור - נגינה. עוזרים בבית: השגחה על אחים קטנים, בישול ואפיה. להתנדב במקומות חסד: אריזות לנצרכים, תמיכה בחולים או בקשישים או בילדים עם צרכים מיוחדים. 3. אולי זו עצה שהייתה נכונה לדורות קודמים. זו גישה לא טובה להיום מפני שאנחנו גם כך חלשים, והסתכלות רעה על עצמנו מקטינה וממילא מחלישה אותנו. היום אדם צריך דווקא לראות את כל הטוב והיפה שיש בו ולשמוח על כך, אחרת לא יהיו לו כוחות. עלינו לאהוב את עצמנו מאוד - מתוך העמדה החיובית נמצא כוחות שיאפשרו להתקדם ולהביא ברכה לעולם. 4. עניין הענווה האמתית היא לא להשוות לאחרים. להשתדל כמה שפחות לבדוק כמה אני טוב לעומת אחרים. עם זאת וודאי אדם צריך לראות עצמו במבט אמתי ולדעת שהוא לא מושלם, להכיר בחסרונותיו ולנסות להתחזק בכוחות הטובים שיש בו. בהצלחה!
שאלה: למה ישו הנוצרי לא מקבל מקום של כבוד בעם ישראל?: למה ישו הנוצרי לא מקבל מקום של כבוד בעם ישראל? מדובר ביהודי צדיק שגרם ליבשת ארופה להיות יותר מוסרית לפי תורת ישראל. אם זה לא תפקיד היהודי אז מה כן התפקיד של היהודים? הוא הישראלי והיהודי שעשה את מה שהעם היהודי היה צריך לעשות - מורה דרך מוסרי. איזה עוד יהודי לפניו ואחריו עשה את מה שהוא עשה לעולם המערבי? הרמבם? מי שכתב את מסילת הישרים? מנחם מלובביץ? איך יתכן שהיהדות לא מכירה ביהודי המצליח בעולם? אם אתה אומר שהוא רשע? על מה אתה מבסס את דעתך שהוא רשע?
תשובה: תלמידיו שהפכו אותו לדמות המרכזית באמונתם, יצרו דת שהביאה שנאה נוראה ורדיפה אכזרית ומלאת דמים ליהדות וליהודים. לכן אין לו מקום בתוכנו. אתה כותב: "יהודי צדיק שגרם ליבשת ארופה להיות יותר מוסרית לפי תורת ישראל". זה לא נכון: אירופה הנוצרית לא נהייתה יותר מוסרית לפי תורת ישראל. א. אני בספק גדול אם הנצרות הפכה את אירופה ליותר מוסרית (רק במאה ה- 20 היו באירופה שתי מלחמות עולם ושואת יהודים שהאפיפיור לא אמר מילה כנגדה). ב. אנחנו יודעים בוודאות מלאה שאירופה לא נוהגת לפי תורת ישראל. דוגמה קטנה: בתורה כתוב  לא תעשה לך פסל.  אירופה מלאה פסלים.
שאלה: בית כנסת: לכבוד הרב, ברשות הרב שלוש שאלות אשר מעסיקות אותי כמתפלל בבית הכנסת שלנו: א. בתפילת קבלת שבת ישנם שעומדים בעת שירת לכה דודי וכאלו שיושבים, מה נכון לעשות במצב כזה? ב. פעמים שראיתי במהלך תפילת עמידה עלון שבת אשר התגלגל אל הריצפה והדבר מפריע לי האם מותר לי לעצור את התפילה להרימו ואז להמשיך? ג. לעיתים הורים מביאים ילדים קטנים אשר מניחים ספרי ילדים של קודש על הריצפה ומעיינים בהם ולי לא נעים להעיר לילד ליד אביו, מה עלי לעשות?
תשובה: א. יש הבדלים בין עדות שונות באמירת הפיוט  לכה דודי : תבקר בבתי כנסת של עדות שונות ותראה שכל המתפללים נוהגים בדרך אחת: אצל האשכנזים יושבים מלבד הבית האחרון. אצל ספרדים עומדים. ב. הפסקה בתפילה מתרחשת כאשר מדברים באמצע התפילה. תנועת ידיים או התכופפות (בלי לשנות מקום) לא נחשבת הפסקה. עצה טובה: בשעה שאתה מתפלל תתמקד בסידור או תעצום עיניים ואז שום דבר לא יפריע לך עד סוף התפילה. ג. ילד שמניח ספר קודש על הרצפה כדי לקרוא ממנו לא נראה לי בעייתי. הבעיה היא אם הוא משאיר את הספר ומסתלק. במקרה כזה אתה יכול להרים בעצמך את הספר. יהיו לרצון אמרי פי והגיון לבי לפניך
שאלה: אישה בדת: אינני יודעת מאיפה להתחיל. אני בת 32, רק לאחרונה התחלתי להתקרב לדת. גדלתי בבית מאמין (שמירת כשרות וחגים) אבל אף פעם לא הייתי או רציתי להיות באמת קרובה. יש בי פחד. כשאני מדמיינת כמה שנים קדימה, אני מתמלאת פחד. קשה לי לדמיין את עצמי הולכת עם שמלות, מכוסה כולי, שלא נדבר על כיסוי ראש. למרות שיחסית לציבור החילוני אני נחשבת אישה צנועה, עדיין קשה לי לדמיין את עצמי כזאת. זה מפחיד אותי מאוד ונורא קשה לי עם זה. אני מוצאת את עצמי מקנאה בצד הגברי. הייתי רוצה להיות גבר- לצאת ללמוד, ללכת לבית כנסה, לשיעורים, להתווכח, "להתערבב" עם החבר ה בבית כנסת. לא להיות אישה בבית, לבשל לבעל ולילדים. ובית כנסת? ללכת לעזרת נשים, פינה צנומה שלא באמת כיף להיות בה. אני מרגישה נעלבת, פחות טובה. למה? כי אני אישה. מאז ומעולם הייתי דעתנית, צמאה לידע, תמיד רציתי להיות הכי טובה. בהכל. ועכשיו, נראה שהעולם הדתי מציעה לי משהו אחד- תהיי בבית ותטפלי בילדים בזמן שבעלך לומד. לא יכולה עם זה. זה מזעזע אותי. לא רוצה את זה. אני אוהבת את התהליך שאני עוברת עכשיו, למרות שאני לא מבינה בשלמות את האקטים שלי, אני יודעת שאני רוצה ללכת למקום אחר, שאיננו כולל את העולם החילוני, שמאסתי ממנו ואין בו שום דבר טוב. אבל הפחד עוצר אותי, וקשה לי. עברתי הרבה תהפוכות נפשיות במהלך חיי (הפרעות נפשיות, התמכרות וכו ), ואני פוחדת פחד מוות שאמצא את עצמי נשואה עם ילדים, באורך חיים דתי, אבל בראש שאני אחשוב שזה לא באמת בא לי, וכל מה שאני רוצה זה לחזור להיות מה שהייתי פעם. אני באמת לא מבינה כבוד הרב, למה אני פחות טובה מכם, הגברים? למה, למה הדת שמה אותי במקום של עקרת בית? ואם זה לא מה שאני רוצה? למה בעלי ילך ללמוד, ימלא את חייו בידע וחברה, ואני לא? כל החשיבה הזאת גורמת לי לחשוב- "נו מה את צריכה את זה? את עקרת בית? או מקסימום תצאי לעבוד באיזו עבודה קטנה, למה? זה מה שאת רוצה? לשם שאפת??" והרצון לברוח הוא גדול. לא טוב לי היום, אני עצובה היום. אני שונאת להרגיש ככה. הראש שלי עשה נתק היום, לא רציתי לדעת יותר כלום, לא רציתי לשמוע שיעורים, לא רציתי לדבר על זה. כבוד הרב מה הדת מציעה לי, חוץ מלהיות עקרת בית?
תשובה: הדת מציעה לאישה עולם גדול ורחב של דעת ופעולה. ללמוד וללמד לשמור ולעשות. יש נשים דתיות שעסוקות יומם ולילה בעשיה רוחנית וחברתית. כל משפחה מחליטה מי ומתי יטפל בילדים ומי ומתי יצא לעשיה בקהילה ובכלל. אין בכך חוקים ותקנות של הדת. אני מציע לך לפנות למדרשות ליהדות שיש בהן מסלולים לנשים ולא רק לצעירות. אני בטוח שתמצאי שם נשים שיסייעו לך לפתח דרך חיים דתית ומשמעותית. המקום הכי מתאים לך כרגע נקרא  מתן  עייני באתר שלהם ותצרי קשר אתם:
שאלה: מזוזה - החלפת משקוף: קבעתי מזוזות בדירה חדשה. אני עדיין לא גר בדירה. משקוף הדלת שבור - ייתכן שאחליף אותו במידה ואחליף משקוף מה הנוהל לגבי המזוזה? האם צריך לברך מחדש או רק לקבוע אותה מחדש? מראש,
תשובה: יש מחלוקות בנושא: הבאתי כאן תשובה שאם המזוזה הורדה ליותר מיום - צריך לברך. עיין בסעיף ד  בתשובה הרצ"ב
שאלה: שם ותחנון: האם אומרים תחנון בתפילה שאני נותן שם לבת בעלייה לתורה?
תשובה: ב"ה, אומרים תחנון. דני ארגמן
שאלה: חפצים בבית שגויים עושים: האם אסור להשים בבית יהודי חפצים שנעשו על ידי גויים? כמו בר משקאות או מקרר או ארון שגויים עשו אותו אשמח אם תוכל להסביר לי בקצרה כדי שאני אבין
תשובה: מותר. התורה אסרה בעניין זה שלושה דברים- אכילה ושתיה מכלי שייצר גוי עד שיוטבל, אכילה ושתיה מכלי טרף, כלי ע"ז ומשמשיה אסורים בהנאה.
שאלה: חרקים בשום: צריך לבדוק שום, או שהוא בד"כ נקי?. אם צריך בעז"ה אשמח אם תוכלו לפרט איך בודקים. ויישר כח!
תשובה: נדיר מאד שיש נגיעות בשום יבש. הנגיעות יכול להופיע בשום ששכב הרבה מאד זמן בלא שימוש, ובדרך כלל משום שנקנה כשום טרי בזמן של חג פסח. במצב של נגיעות רואים על השום סימני נגיעות בזמן שמקלפים את השיניים. מה שרואים זה חרקים קטנים שנופלים ביחד עם הקליפה. גם במציאות הזאת מותר להשתמש, וזה לאחר שטיפה תחת ברז מים והסרת המקומות היבשים ומצומקים.
שאלה: להתבונן באשה יפה צנועה, ואריכות בתפילה: הייתי רוצה לשאול שתי שאלות בנושאים שונים: 1) בנושא של צניעות- לפעמים אני שם לב שיש נשים שלבושות צנוע והמראה שלהן, גם אם הן מאוד יפות, זה סוג של יופי כזה שלא מעורר חוסר צניעות, מראה יפה וצנוע, הייתי רוצה האם זה ר להסתכל על נשים כאלה שלא מעוררות חוסר צניעות או שבאופן כללי הסתכלות על אישה שאינה אישתך היא אסורה? 2) בנושא של תפילה- האם בעת קריאת תפילה או ברכה, יש עניין ברצף של הקריאה? כלומר, בקריאה רצופה ובקצב אחיד פחות או יותר? כי לא מעט פעמים באמצע הקריאה בעת קריאה של מילה מסויימת או משפט מסויים, זה מעורר בי מחשבה מסויימת שלפעמים גורמת לי לעצור את הקריאה לדקה או שתיים של הרהור או מחשבה ואז להמשיך, האם זה שהקריאה תהיה קצת איטית יותר ועם עצירות קצרות למחשבות או שצריך לקרוא בצורה רציפה?
תשובה: א. להסתכל על מנת להנות מנשים צנועות ויפות אסור, אך אם ראית במקרה אשה שיופיה חריג ומפליא אותך, יש להסיר את המבט ולברך בא"י אמ"ה שככה לו בעולמו. להביט מעט בפני אשה כשמשוחחים עימה לצורך, מותר. אך לא על מנת להסתכל ביופיה אלא על מנת לדבר (דברים המותרים) כמנהג. ב. אפשר לעצור על מנת להתכוון. אך אם מדובר יש לעשות כן שלא באריכות יתירה, שאינו כזמן של הברכה כולה.
שאלה: לישון בחדר עם צלבים: האם מותר לישון בחדר עם צלבים מדובר בארץ זרה וללא אפשרות לתלוש אותם
תשובה: לחפש מקום אחר לשינה. אם אין מקום אחר והנסיעה חיונית, יש לכסות את הדברים הללו עם בד ולהקפיד מאד שלא להתכופף כלפי הצלמים כאשר מתלבשים וכדומה.
שאלה: זרע לבטלה קושי ביום השלישי: אני ישמח אם הרב יאיר את עייני ויעזור לי אני מאוד משתדל לשמור על הברית שלי זה מאוד קשה אבל משתדל יש משו שנורא מוזר לי אני יתן דוגמא שהרב יבין למה אני מתכוון נניח שאני נופל ביום ראשון! ואני מקבל לשמור על עצמי שוב פעם עד יום יום שבת נניח כל פעם שזה קורה? ביום השלישי אני מרגיש דיכאון! מרגיש מבואס ו לא טוב לי ואני רב מתווכח אם אנשים שאני אוהב ואנשים לא אוהבים אותי (לא הולך לי בכלום) כמובן אם אני שומר על עצמי? ביום הרביעי ה והמצב רוח עולה והכל סבבה! כל פעם ביום השלישי זה קורה לי למה זה ככה? הרב יכול להעיר את העייני? אם כן אני ישמח!
תשובה: לכל אחד יש יצר משלו שד  שלח אליו לנסותו כפי מידתו. מדוע דוקא ביום השלישי הדבר מדכא? יתכן שיש תשובה ביולוגית, או פנימית יותר ואכן הוזכר בראשונים שביום השלישי לאחר מעשים מסויימים יש השפעה על האדם. אך אל לך להתעסק בכך, אלא בתוכן- להיות שמח ששבת בתשובה ולהתמודד עם מזג הרוח הרע לגרשו. לא להשחית זרעך, ולשמוח בכל מה שנתן לך אלוקיך בחייך. בהצלחה
שאלה: בעניין ציור דמות אדם: האם מותר לבנות במחשב עבור פיתוח משחקים וכדומה דמות אדם וכדומה? האם יש בזה משום לא תעשון איתי. או משום לא תעשה לך פסל וכל תמונה וכו.
תשובה: מותר, ולכתחילה יפגום אבר בדמות אם היא ראלית ולא רק אלקטרונית
שאלה: כפרה על פשע בין אדם לחברו: כבוד הרב לפני שנים ארוכות הוזמנתי למסיבת פסח אצל חברים חילוניים. במהלך המסיבה השתכרתי מאלכוהול ובשלב מסויים ניגשתי לאישה נשואה אותה אני מכיר והרגשתי בנוח לשים את ידי בין רגליה ולגעת במקום לא צנוע -. באותו הרגע לא הבנתי שהאישה לא משתפת פעולה איתי. מאז האירוע, מזה שנים רבות, הנושא מטריד אותי ואני מרגיש שעברתי עברה חמורה מאוד. אין ביכולתי לבקש את סליחתה ואת סליחתו של בעלה מאחר שלא ניתן לאתר אותם כלל וכלל. כיצד אוכל, כבוד הרב, לכפר על המעשה שעשיתי? אנא, עוץ לי עצה. בכבוד רב
תשובה: להתוודות לד, להתחרט, לקבל על עצמך שלא לחזור על כך. להקפיד מאד בצניעות, ולהתרחק מכל דבר שיש בו חשש עריות או מראות אסרוים ובראש כולם אינטרנט ללא סינון ראוי. אם תמצא את אותו זוג, אל תדבר עם האשה שלא לגרום לה צער ומבוכה, אלא שלח מכתב לבעלה ובו אתה מתחרט ומבקש סליחת שניהם.
שאלה: מיץ אננס ודג סלומון.: א). שאלתי לא מזמן על דג סלומון שקניתי מסופר וכו,עניתם לי שאם הוא טרי אין חשש טפילים, וצרפתם קישור. התכוונתם לומר שאין בעיה של טפילים בבשר אבל בכ"ז צריך להוריד את העור ולשטוף, או שלא צריך לעשות שום פעולה של ניקוי מטפילים לפני הבישול? ב)כתבתי שלא הסתכלו על תעודה שלסופר ושלמחלקה, בכ"ז זה ר?.!
תשובה: אין טפילים בתוך הדג אבל כמו בכל דג סלמון יש לפעמים טפילים בין העור לבין הקשקשים ולכן צריך או להוריד את העור ולשטוף את הדג או להוריד את הקשקשים ולשטוף את העור
שאלה: מיץ אננס: למי שבעז"ה משתדל לאכול את המומלצים, 1.פחית מיץ אננס 100 טבעי ללא תוספת סוכר וחומרים משמרים, מחו"ל עם הכשר של חתם סופר פתח תקווה, ר? 2. מי שמשתדל לפסוק לפי מרן הגר"ע יוסף זצ"ל, יכול להסתמך על כלל ההוראות באתר, או שיש דברים מסוימים שהוא צריך להחמיר בהם? ויישר כח עצום!
תשובה: 1.צריך פרטים יותר מדויקים. 2.אנו משתדלים לציין את הדעות של הפוסקים המרכזיים ובתוכם כמובן הרה"ג הרב עובדיה יוסף זצ"ל. אבל לא כל שכתוב באתר הוא ע"פ פסקיו
שאלה: התלבטות.: לכבוד הרב. אני נשואה זמן מאוד קצר. לקראת החתונה התחילו בעיות עם בעלי וההורים שלי. על מתן עזרה בחתונה שלא יכלו לתת.בעלי כאוב ופגוע מההורים שלי שלא יכלו לסייע לי לפני החתונה למרות הבטחותם. היום אחרי החתונה ואחרי שיש לנו כבר ילד קטן. הכעס הולך וגובר. הוא לא מוכן לשמוע עליהם, שנדבר עליהם בביתנו,שנלך לבקרם או כול דבר שקשור אליהם. הגיע מצב שבעלי אמר או אני או ההורים שלך. אני אוהבת את בעלי מאוד ואת הילד שלנו אך מצד שני אני לא רוצה לנתק את הקשר עם ההורים למרות שפגעו בנו. מה לעשות?
תשובה: ב"ה, יש מה לעשות אשמח לעזור בפלפון 0527710491 דני ארגמן
שאלה: קשרים בציצית רמבם: כבוד הרב, ספרדי שקושר ציצית (תכלת) ע"פ כריכות הרמב"ם צריך להוסיף קשר בסוף הכריכות? ומה לגבי בין הכריכות?
תשובה: אין לקשור בחוט רמב"ם, אלא בחוט ראב"ד בלבד, שדעת רוב הראשונים שלא כרמב"ם וכן דעת הגר"א שהוא בתראה. אין הבדל בין ספרדים לאשכנזים. תקשור קשירת הגר"א שיש בה חמש קשרים וקשירתו מתאימה גם לדברי הסוד. אפשר בשיטתו לעשות גם לולאות נחש כקשירת הבן איש חי בלבן.
שאלה: אנורקסיה: אני אנורקסית ואני שוקלת 36-37 ואני מטר 60. כולם אומרים לי שהמצב שלי על הפנים ושאני צריכה לפנות למרפאה להפרעות אכילה,אני עדיין חייבת לצום בכיפור?
תשובה: את חייבת הלכתית ללכת לרופא, ולעשות ככל אשר יורה לך עבור שמירת נפשך
שאלה: אמונה בתפילה: לכבוד הרב, לצערי אני מרגיש שלתפילה שלי ושל אחרים אין השפעה ולכן גם התפילה שלי בחודשים האחרונים היא מאוד חלולה ו"לצאת ידי חובה". האם יש דעה לגיטימית של מישהו מגדולי הוגי הדעות בעולם היהודי שגם סובר כך? האם מותר לי להאמין שלתפילות שלנו אין השפעה ובכל זאת להיחשב יהודי מאמין (עקב אמונתי במציאות הבורא ובהשגחתו במעשים, ולא בתפילות)? יש לציין שאני לא מחפש תשובה מהסוג של "כי אין לנו ידע על השפעת התפילה בעולמות העליונים אך ודאי שיש וכו." אלא האם דעה כזו לגיטימית כי אני מרגיש שאני רוצה להשאר יהודי מאמין אך בדבר הזה אינני מרגיש שלם עם עצמי. אביתר.
תשובה: המינימום האפשרי הוא להאמין בתפיסה הפשוטה שהתפילה משפיעה מצד המעשה שבה, דהיינו מצד שהיא משנה את עמדת המתפלל. שיטה פחותה מזו האומרת שהאדם אינו יכול להשפיע בתפילתו כלל, אף לא על עצמו, הרי היא סותרת דברי התורה  מי כד  אלוקינו בכל קוראינו אליו  ואינה לגיטימית.
שאלה: אמונה תפלה לדלג מעל אדם: הרב! האם זה נכון שאם מדלגים מעל בנאדם כשהוא שוכב או יושב על הרצפה הוא לא יגדל או שיקרה משהו רע אחר?
תשובה: אין לפסוע מעל אדם שוכב, משום שיש בכך פגיעה בכבודו, וכעין זה פרשו חלק מן הראשונים דברי ר"א שאסור לדיין לפסוע מעל ראשי עם הקודש משום בזיון ק"ו מאבני מזבח שעולים בהם רק במעלות, ועיין כלי יקר שמות כא. אין בתלמודים ובראשונים חשש נוסף בנושא הזה, אלא שהדבר אסור מצד בזיון ישראל.
שאלה: אאבק תפילין": הרב, רציתי לשאול איך לנהוג בשאריות הנשארות מעבודה עם תפילין. אני עובד בחדר סגור ובעבודת השיוף ע"י מכונה אבק התפילין מתפזר בכל החדר וקשה מאוד לאסוף אותו. עד כמה צריך להשתדל לאסוף את האבק הזה בשביל לגנוז אותו?
תשובה: אינו חייב גניזה
שאלה: כשרות: שוקולד חלב של עלית בכשרות רבנות נצרת עילית, ולימי השנה כשרות OU, האם המהדרין יוכלו להשתמש בו כי על פניו הרכיבים נראים זהים לזה של המהדרין.
תשובה: מצ"ב פרסום תשובה שלנו בנושא
שאלה: דג טונה: הבנתי שיש דג טונה מסויים שיש מחלוקת אם הוא כשר או לא. איזה דג זה?
שאלה: תורה או ללמוד: הרב. בבית ספרנו הכנסו מגמת חיל האויר לכיתות תיכון. הורי התרשמו ורצו לצרף אותי לשם. אני רוצה ללמוד תורה והם רוצים שאני יהיה בחיל האויר. אני כל כך רוצה ללמוד תורה. מה צריך לעשות?
תשובה: גם כאשר קשה עם ההורים לא נכון ללכת נגדם. צריך להגיע לשיחה שיש בה הקשבה אמתית וכנה. תודיע להורים שלך שאתה מעוניין לדבר אתם. תפגש אתם בנחת, בזמן שכולכם פנויים לשיחה רגועה שיש בה הרבה הקשבה הדדית. תספר לה מה גדול חשקך ללמוד תורה: תתאר להם מה תרגיש אם לא תלמד תורה ומה תרגיש אם כן תלמד תורה. לאחר מכן תקשיב לתשובות שלהם - אפשר מאוד שהם יגידו דברים של טעם ואתה תבין ותסכים אתם. עליך לחשוב, מה ההורים שלך רואים אצלך היום: האם הם רואים בחור שמקדיש את זמנו הפנוי לתורה? האם הם רואים בחור שמקפיד על דברים שבין אדם לחברו ובין אדם למקום? אם הם יראו אדם שנפשו חשקה בתורה ובתורתו יהגה יום ולילה - אני בטוח שהם ישמחו בך מאוד.
שאלה: שיעורי תנ  ך של הרב: יש לי אפשרות להעתיק את השיעורים ממאגר שיעורים כלשהו שקיים בישיבה של הרב (כמו שיש בהרבה ישיבות מחשבים עם מאגר שיעורים). וסליחה על הזמן היקר של הרב.
תשובה: בוודאי. כנס לypt.co.il ותמצא שם הרבה חומר.
שאלה: שבת: כבוד הרב האם כוס של הקידוש בשבת חייבת להיות מלאה לפני שמתחילים את הקידוש? אבא שלי מוזג את היין לכוס תוך כדי שמתחיל לומר את מילות הקידוש, האם יש בעיה בכך? ו
תשובה: אנחנו לא צריכים להיות  משגיחי כשרות  של ההורים שלנו. אתה יכול לדבר עם אבא שלך בעדינות, בנחת ובכבוד (לא כשכולם שומעים) לומר לו שאתה שואל את עצמך אם אפשר להתחיל קידוש לפני המזיגה. אפשר בהחלט שאבא שלך יאמר שהוא לא שם לב ושלא אכפת לו למזוג. אתה יכול להציע שזה יהיה התפקיד שלך - למלא את הגביע לפני הקידוש. אתה יכול גם להציע לאבא שלך שהוא יבדוק או שתבדקו יחד מה ההלכה. שבת ומבורך
שאלה: הטלת נדרים: אתמול חבר שלי עצבן אותי ואמרתי לו בטעות נודר בסבתא שלי ששמה חווה (שם בדוי), איך אוכל לעשות הטלת נדרים, איך עושים את זה ללא רב וללא ידע ההורים?
תשובה: וברכת ד  בנדרים יש הרבה נדרים שהם לא מהווים נדר, כיוון שננדרו בלא תשומת לב. כגון: נדרי אונסים וכדו, ועל כן יש לבחור שישמע את הנוסח של הנדר ולראות האם יש מקום לא להחשיבו כנגדר כלל. בברכת התורה והארץ יהודה הלוי עמיחי מכון התורה והארץ
שאלה: ההחלטה שקיבלנו: שמי א. ולא מזמן פניתי אליך בשאלה בנושא של קשר בגיל צעיר. אני התעמקתי בדברים שלך ורציתי לשאול אותך אם ההחלטה שאני קיבלתי בסוף נכונה. הגעתי למסקנה שאכן לא כדאי להעמיד את עצמנו בניסיון, ולכן החלטתי לנתק קשר בינינו לבינה עד ששנינו נהיה בני 17 ואז אם נרצה אז נחדש אותו. מה אתה אומר? זה הדבר הנכון לעשות? אני פשוט מרגיש ששלוש שנים זה כלכך הרבה זמן! אני לא יודע איך אני יוכל להחזיק מעמד בלי אפילו לאמר אני מאוד מודה לך על העזרה שלך, א.
תשובה: החלטתם החלטה של גיבורים אמתיים!!! הקב"ה גאה על אנשים כמוכם. אתם מזכירים לי סיפור בגמרא (נדרים ט:) על נזיר מהדרום: תניא, אמר שמעון הצדיק. פעם אחת בא אדם אחד נזיר מן הדרום, ראיתיו שהוא יפה-עינים, וטוב-רואי, וקווצותיו סדורות לו תלתלים. אמרתי לו, בני, מה ראית להשחית שערך זה נאה? אמר לי, רועה הייתי לאבא בעירי, והלכתי למלאות מים מן המעין, ונסתכלתי בבבואה שלי, ופחז יצרי עלי, ובקש לטורדני מן העולם אמרתי לו, רשע, למה אתה מתגאה בעולם שאינו שלך? במי שהוא עתיד להיות רמה ותולעה? העבודה שאגלחך לשמים. מיד עמדתי ונשקתיו על ראשו, אמרתי לו, בני, כמותך ירבו נוזרי נזירות בישראל עליך הכתוב אומר (במדבר ו ) "איש כי יפלא לנדר נדר נזיר להזיר לה " אני מברך אתכם שתזכו להקים בית של קדושה וטהרה בישראל.
שאלה: מקק בתוך סיר: שבוע שעבר בישלתי חומוס בסיר לחץ ולאחר הבישול גיליתי ג וק שהתבשל בתוך הסיר. כמובן שזרקתי את החומוס ושטפתי את הסיר היטב. מה עלי לעשות כדי להכשירו?
תשובה: וברכת ד  הכל ר אין צורך לעשות דבר. בברכת התורה והארץ יהודה הלוי עמיחי
שאלה: בית מלון ובריכה עם המשפחה: האם משפחה גרעינית - ההורים וילדיהם- המחליטים לצאת לחופשה בקיץ בבית מלון, כשידוע שבבית מלון יש בריכה מעורבת, להיכנס ביחד כמשפחה לבריכה וכמובן בליבוש צנוע? שאלתי שאלה זאת מכיוון שמטרת הנופש במלון היא כחוויה משפחתית וגיבושה.!! שבת
תשובה: וברכת ד  א. אבא אמא, בנים בנות יכולים להתרחץ כאשר הם לבושים צנוע ולא רואים חלקי גוף. משפחה מורחבת יותר (אחים, אחיות, גיסים, גיסות) הדינים שונים. בברכת התורה והארץ יהודה הלוי עמיחי מכון התורה והארץ
שאלה: האם צריך סיר מיוחד להגעלה?: ברצוני להגעיל סכו"ם. האם אוכל להגעילו בסיר שלא עבר שימוש יממה או יותר (הסיר עצמו כשר), או שצריך לייחד סיר להגעלה במיוחד?
תשובה: וברכת ד  אפשר להגעיל בכלי שאינו בן יומו (לאחר 24 שעות). בברכת התורה והארץ יהודה הלוי עמיחי מכון התורה והארץ
שאלה: הריון: רציתי לשאול את כבוד הרב, האם ההלכה תתיר לגבר נשוי לשאת את אחות אישתו שהיא בת 40 ולא התחתנה ויש חשש שלא תוכל להביא ילדים בכדי לאפשר לה לקיים מצוות פרו ורבו, או שהאיסור בתורה גובר על מצוות פרו ורבו.
תשובה: התורה אסרה לשאת את אחות אשתו בכל תנאי ובכל מצב. מעבר לכך, לפי רוב הפוסקים אין מדובר במצוות פרו ורבו שמוטלת על נשים, ולכן אין מקום לדיון האם היא תדחה את העבירה הזו. ויישר כוח על הרגישות
שאלה: שוקו וקפה בשבת: כבוד הרב הבנתי שעל מנת להכין תה בשבת יש להשתמש בכלי 2, כדי לא לבשל עלי התה. איך לפי ההלכה יש להכין שוקו וקפה? האם מספיק שינוי סדר הפעולות (כמו בדייסה של תינוקות)? והאם יש צורך בכלי 2? מראש ושבת
תשובה: תחילה הגדרות: כלי ראשון: הכלי שמונח על הפלטה - מיחם או סיר שהונח מיום שישי על הפלטה. כלי שני: הכלי שאליו מוזגים את המים מהמיחם. על פי רוב כוס, בה מכינים את ההקפה. כלי שלישי: כאשר מוזגים מכלי שני לכלי נוסף. קפה בוץ - ספרדים בכלי שני  אשכנזים בכלי שלישי. קפה נמס, עם חלב - בכלי שני לכל הדעות. תה - ספרדים בכלי שני  אשכנזים בכלי שלישי. חליטת צמחים - לכולם בכלי שלישי. יש אשכנזים שלא מכינים תה וחליטות תה בשבת, הם מכינים תמצית תה מיום שישי ומוזגים ממנה לכלי שני.
שאלה: שבת: כבוד הרב קראתי ב"קיצור שולחן ערוך" שיש לגזוז ציפורניים בערב שבת. ויש להסתכל בכפות ידיים וציפורניים כשמברכים על מאורי האש. אשמח לדעת את הסיבה לפעולות אלו מראש ושבת
תשובה: למרות שהכל צפרניים - אין קשר בין הדברים: ביום שישי זה לכבוד שבת. בהבדלה זה קשור להנאה ממאורי האש. עיין שני קישורים להרחבה בכל נושא: